CELEX: 32012D0363
Language: fi
Date: 2012-07-04 00:00:00
Title: 2012/363/EU: Komission täytäntöönpanopäätös, annettu 4 päivänä heinäkuuta 2012 , jäsenvaltioiden mahdollisuudesta pidentää uusien tehoaineiden biksafeenin, Candida oleophilan O-kannan, fluopyramin, halosulfuronin, kaliumjodidin, kaliumtiosyanaatin ja spirotetramaatin väliaikaisia lupia (tiedoksiannettu numerolla C(2012) 4436)  ETA:n kannalta merkityksellinen teksti

6.7.2012   
            
            
               FI
            
            
               Euroopan unionin virallinen lehti
            
            
               L 176/70
            
         KOMISSION TÄYTÄNTÖÖNPANOPÄÄTÖS,
   annettu 4 päivänä heinäkuuta 2012,
   jäsenvaltioiden mahdollisuudesta pidentää uusien tehoaineiden biksafeenin, Candida oleophilan O-kannan, fluopyramin, halosulfuronin, kaliumjodidin, kaliumtiosyanaatin ja spirotetramaatin väliaikaisia lupia
   (tiedoksiannettu numerolla C(2012) 4436)
   (ETA:n kannalta merkityksellinen teksti)
   (2012/363/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 1 kohdan neljännen alakohdan,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (2) ja erityisesti sen 80 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (EY) N:o 1107/2009 80 artiklan 1 kohdan a alakohdan mukaisesti direktiiviä 91/414/ETY sovelletaan edelleen tehoaineisiin, joista on tehty päätös direktiivin 91/414/ETY 6 artiklan 3 kohdan mukaisesti ennen 14 päivää kesäkuuta 2011.
            
         
               (2)
            
            
               Yhdistynyt kuningaskunta vastaanotti lokakuussa 2008 Bayer CropScience AG:ltä direktiivin 91/414/ETY 6 artiklan 2 kohdan mukaisen hakemuksen biksafeeni-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2009/700/EY (3) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (3)
            
            
               Yhdistynyt kuningaskunta vastaanotti heinäkuussa 2006 Bionext sprl:ltä direktiivin 91/414/ETY 6 artiklan 2 kohdan mukaisen hakemuksen Candida oleophilan O-kanta -nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2007/380/EY (4) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (4)
            
            
               Saksa vastaanotti kesäkuussa 2008 Bayer CropScience AG:ltä direktiivin 91/414/ETY 6 artiklan 2 kohdan mukaisen hakemuksen fluopyrami-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2009/464/EY (5) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (5)
            
            
               Italia vastaanotti toukokuussa 2005 Nissan Chemical Europe SARL:ltä direktiivin 91/414/ETY 6 artiklan 2 kohdan mukaisen hakemuksen halosulfuroni-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2006/586/EY (6) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (6)
            
            
               Alankomaat vastaanotti syyskuussa 2004 Koppert Beheer BV:ltä direktiivin 91/414/ETY 6 artiklan 2 kohdan mukaisen hakemuksen kaliumjodidi-nimisen tehoaineen sisällyttämiseksi direktiivin 91/414/ETY liitteeseen I. Komission päätöksessä 2005/751/EY (7) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (7)
            
            
               Alankomaat vastaanotti syyskuussa 2004 Koppert Beheer BV:ltä direktiivin 91/414/ETY 6 artiklan 2 kohdan mukaisen hakemuksen kaliumtiosyanaatti-nimisen tehoaineen sisällyttämiseksi direktiivin 91/414/ETY liitteeseen I. Päätöksessä 2005/751/EY vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteessä II ja III säädetyt tietovaatimukset.
            
         
               (8)
            
            
               Itävalta vastaanotti lokakuussa 2006 Bayer CropScience AG:ltä direktiivin 91/414/ETY 6 artiklan 2 kohdan mukaisen hakemuksen spirotetramaatti-nimisen tehoaineen sisällyttämiseksi direktiivin 91/414/ETY liitteeseen. Komission päätöksessä 2007/560/EY (8) vahvistettiin, että asiakirja-aineisto oli täydellinen ja että sen voitiin periaatteessa katsoa täyttävän kyseisen direktiivin liitteissä II ja III säädetyt tietovaatimukset.
            
         
               (9)
            
            
               Asiakirja-aineistojen täydellisyyden varmistaminen oli tarpeen, jotta niitä voitaisiin tarkastella yksityiskohtaisesti ja jotta jäsenvaltioilla olisi mahdollisuus myöntää asianomaisia tehoaineita sisältäville kasvinsuojeluaineille väliaikaiset luvat enintään kolmeksi vuodeksi siten, että direktiivin 91/414/ETY 8 artiklan 1 kohdassa säädettyjä edellytyksiä noudatetaan, erityisesti edellytyksiä, joiden mukaan tehoaineista ja kasvinsuojeluaineista on tehtävä yksityiskohtainen arviointi kyseisen direktiivin vaatimusten mukaisesti.
            
         
               (10)
            
            
               Näiden tehoaineiden vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijoiden ehdottamien käyttötarkoitusten osalta. Esittelevät jäsenvaltiot toimittivat komissiolle tehoaineita koskevien arviointikertomusten luonnokset 16 päivänä joulukuuta 2009 (biksafeeni), 5 päivänä helmikuuta 2008 (Candida oleophilan O-kanta), 30 päivänä elokuuta 2011 (fluopyrami), 30 päivänä maaliskuuta 2008 (halosulfuroni), 27 päivänä heinäkuuta 2007 (kaliumjodidi ja kaliumtiosyanaatti) ja 29 päivänä huhtikuuta 2008 (spirotetramaatti).
            
         
               (11)
            
            
               Esittelevien jäsenvaltioiden toimitettua arviointikertomusluonnokset on käynyt ilmi, että hakijoilta on pyydettävä lisätietoja, joista esittelevien jäsenvaltioiden on niitä tarkasteltuaan toimitettava arviointi. Sen vuoksi asiakirja-aineistojen tarkastelu on edelleen käynnissä, eikä arviointia ole mahdollista saada päätökseen määräajassa, josta säädetään direktiivissä 91/414/ETY, tulkittuna yhdessä komission päätösten 2010/457/EU (9) (Candida oleophilan O-kanta, kaliumjodidi ja kaliumtiosyanaatti) ja 2010/671/EU (10) (spirotetramaatti) kanssa.
            
         
               (12)
            
            
               Koska arvioinnissa ei toistaiseksi ole ilmennyt välittömiä huolenaiheita, jäsenvaltioille olisi annettava mahdollisuus pidentää kyseisiä tehoaineita sisältäville kasvinsuojeluaineille myönnettyjä väliaikaisia lupia 24 kuukaudella direktiivin 91/414/ETY 8 artiklan säännösten mukaisesti, jotta asiakirja-aineistojen tarkastelua voidaan jatkaa. Tämän 24 kuukauden ajanjakson oletetaan olevan riittävä sen arviointi- ja päätösmenettelyn loppuun saattamiseksi, joka liittyy päätöksen tekemiseen biksafeenin, Candida oleophilan O-kannan, fluopyramin, halosulfuronin, kaliumjodidin, kaliumtiosyanaatin ja spirotetramaatin mahdollisesta hyväksynnästä asetuksen (EY) N:o 1107/2009 13 artiklan 2 kohdan mukaisesti.
            
         
               (13)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltiot voivat pidentää biksafeenia, Candida oleophilan O-kantaa, fluopyramia, halosulfuronia, kaliumjodidia, kaliumtiosyanaattia ja spirotetramaattia sisältäville kasvinsuojeluaineille myönnettyjä väliaikaisia lupia viimeistään 31 päivänä heinäkuuta 2014 päättyväksi ajanjaksoksi.
   2 artikla
   Tämän päätöksen voimassaolo päättyy 31 päivänä heinäkuuta 2014.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä heinäkuuta 2012.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 230, 19.8.1991, s. 1.
   
      (2)  EUVL L 309, 24.11.2009, s. 1.
   
      (3)  EUVL L 240, 11.9.2009, s. 32.
   
      (4)  EUVL L 141, 2.6.2007, s. 78.
   
      (5)  EUVL L 151, 16.6.2009, s. 37.
   
      (6)  EUVL L 236, 31.8.2006, s. 31.
   
      (7)  EUVL L 282, 26.10.2005, s. 18.
   
      (8)  EUVL L 213, 15.8.2007, s. 29.
   
      (9)  EUVL L 218, 19.8.2010, s. 24.
   
      (10)  EUVL L 290, 6.11.2010, s. 49.